Reet Eru

Reet Eru (sündinud Undusk; 18. septembril 1957 Valgas) on eesti luterlik vaimulik. 

Ta lõpetas Juuru Keskkooli 1975, Kehtna Näidissovhoostehnikumi 1979 (hüdromelioratsiooni erialal), Väimela Sovhoostehnikumi 1991 (zootehnikuna), Eesti Metodisti Kiriku Teoloogilise Seminari 2002. 

Usuteaduse Instituudi pastoraalseminari läbis ta Harju-Madise koguduse juures 2003/2004. Samas instituudis tegi ta ka magistrikraadi diakoonia erialal 2007–2011. 

Reet Eru on ristitud 1997 ja konfirmeeritud 1999 Kadrina koguduses ning ta ordineeriti kirikuõpetajaks 2004. 

Eru tegutses Ida-Harju vikaarõpetajana 2004–2005, Tapal õpetajana 2005–2012, Tamsalu Lunastaja koguduse hooldajaõpetajana 2010–2012, Harku ja Murru vangla kaplanina 2011–2018, Lääne-Harju vikaarõpetajana ja Harju-Madise hooldajaõpetaja alates 2019. 

Jaanuarist 2020 kuni 2023 oli ta Harju-Madise koguduse kirikuõpetaja.

Tunnustus
Justiitsministeeriumi vanglate peakaplani hinnaline kingitus 2016
EELK aukiri 2017.

Isiklikku
Tal on kaks poegaJuune Holvandus, Reet Eru: siin ma seisan ja teisiti ma ei oska, Eesti Kirik, 9. jaanuar 2013.

Viited

Kategooria:Tapa Jakobi koguduse vaimulikud
Kategooria:Harju-Madise koguduse vaimulikud
Kategooria:Sündinud 1957